১৯৯৬ ও ২০১০ সালে পুঁজিবাজারে বড় ধসের পর রেগুলেটর হিসেবে ভূমিকার প্রশ্নে নির্বাহী পরিচালক ফরহাদ আহমেদ বলেন, ‘২৫ বছরে সফলতা ও ব্যর্থতা রয়েছে। ’৯৬-এর ধসের সময় রেগুলেটর হিসেবে আমরা একেবারেই নতুন ছিলাম। বিশ্বের বড় বড় দেশেও ধসের ঘটনা রয়েছে। ধসের পর আমরা আইন-কানুনে নানা পরিবর্তন এনেছি, পুঁজিবাজারকে এগিয়ে নিতেও কাজ করছি। পুঁজিবাজারের আধুনিকায়ন থেকে শুরু করে মার্কেটের অবকাঠামো উন্নয়ন করা হয়েছে। পুঁজিবাজারসংশ্লিষ্ট মামলার দ্রুত বিচারে বিশেষ ট্রাইব্যুনাল গঠন, বাজার পর্যবেক্ষণে সার্ভেইল্যান্স, নতুন পণ্য আনতেও কাজ করে চলেছে কমিশন।’